
		PRIHLÁŠKA
na Denný detský tábor 2026
organizovaný Ústredím EPS v OS SR a OZ SR
v spolupráci s Vojenskou podpornou nadáciou

Záväzne prihlasujem svoje dieťa do Denného detského tábora (DDT):

v termíne 13. 07. – 17. 07. 2026 - pre deti vo veku 7 – 13 rokov
v priestoroch posádky Bratislava (Duklianske kasárne).

Účastník:

	 
	Meno
	Priezvisko
	dátum narodenia

	1
	 
	 
	 

	2
	 
	 
	 

	3
	 
	 
	 



Zákonný zástupca účastníka: 

	Meno a priezvisko
	

	Adresa trvalého bydliska
	

	Mobil
	

	E-mail
	



Požiadavka na stravu v prípade intolerancií (bezlepková a pod.) : 




Svojím podpisom potvrdzujem, že som sa oboznámil(-a) s nižšie uvedenými podmienkami a zásadami účasti svojho dieťaťa v DDT, textu som porozumel(-a) a beriem ho na vedomie.  

Dátum a miesto:					Podpis


Doručenie tejto prihlášky na adresu organizátora:
Ústredie EPS v OS SR a OZ SR, Námestie generála Viesta 2, 832 47 Bratislava, 
Alebo na e-mailovú adresu: lucia.martonova@mil.sk  (táto forma má účinnosť podpisu objednávateľom). 

VŠEOBECNÉ INFORMÁCIE A POKYNY PRE ÚČASŤ NA DDT

1. Denný detský tábor 
je určený pre deti a rodinných príslušníkov profesionálnych vojakov a zamestnancov rezortu obrany. Je zameraný na posilnenie kresťanského povedomia detí a mládeže v duchu ekumenických zásad, rozvoj morálnych hodnôt, ako aj telesnej zdatnosti. Jeho obsahom sú zábavné hry, semináre, výlety, aktivity rozvíjajúce tímovú spoluprácu i individuálnu šikovnosť. 
DDT sa môžu zúčastniť deti vo veku 7 – 13 rokov. Maximálny počet účastníkov tábora je 30 detí.

2. Dieťa sa stáva záväzne prihlásené na DDT pri odovzdaní (odoslaní) tejto prihlášky v termíne do 30. júna 2026. 
Nakoľko je však počet účastníkov obmedzený, usporiadateľ si vyhradzuje právo v prípade dosiahnutia maximálneho počtu kapacity odmietnuť vziať dieťa, o čom Vás budeme informovať. 

3. Doprava účastníka do a z DDT
Odovzdanie a vyzdvihnutie účastníka zabezpečí rodič, zákonný zástupca dieťaťa alebo iná, rodičom poverená, plnoletá osoba vedúcemu DDT nasledovne:

Príchod účastníkov je stanovený každé ráno v čase 6,45 – 8,00 hod. na adrese Kaplnka ekumenickej pastoračnej služby, Za kasárňou 3, Bratislava.
Rodič, zákonný zástupca, resp. poverená osoba si prevezme účastníka každý deň v čase 15,30 – 16,00 hod. na adrese Kaplnka ekumenickej pastoračnej služby, Za kasárňou 3, Bratislava.

4. Platobné informácie
· Účastnícky poplatok v DDT je 85,- €. V cene účastníckeho poplatku je zahrnuté: stravovanie (desiata, obed, olovrant), denný pitný režim, služby inštruktorov, zdravotníka, organizátorov, technické zariadenia, materiál na aktivity a ceny do súťaží, vstupenky na podujatia a do kultúrnych pamiatok a zariadení.


· Spôsob úhrady: 	
a) v hotovosti v prvý deň DDT
alebo
b) na účet Vojenskej podpornej nadácie: IBAN: SK95 7500 0000 0040 2641 6926. V tomto prípade uviesť variabilný symbol: 1132, do poznámky uviesť meno dieťaťa. 



ĎALŠIE ZÁVÄZNÉ PODMIENKY, POKYNY A INFORMÁCIE PRE ÚČASTNÍKOV

1.  Žiadame zákonných zástupcov detí – rodičov, aby na čas trvania DDT dali svoje deti úrazovo pripoistiť.

2. Pri odovzdaní dieťaťa je potrebné predložiť kópiu preukazu zdravotného poistenia.

3. Pri odovzdaní účastníka je potrebné predložiť potvrdenia o zdravotnom stave dieťaťa uvedené nižšie.

4.  Prosíme zákonných zástupcov detí – rodičov, aby deti vybavili vhodným oblečením podľa počasia, náhradným oblečením, športovou obuvou, obuvou do dažďa a na turistiku, slnečnými okuliarmi a čiapkou, plášťom alebo nepremokavou bundou do dažďa, batohom, fľašou z PVC na nápoje a pod..
Žiadame rodičov, aby deťom nedávali na tábor cenné predmety, žiadnu elektroniku a predmety, ktorými by mohli spôsobiť poranenia sebe alebo druhým. 

Za stratu cenných predmetov a vecí organizátor DDT nezodpovedá. 

	5.  Základná zdravotnícka starostlivosť je zabezpečená zdravotníkom, ktorý bude k dispozícii počas trvania DDT. 

	6. Stravovanie – účastníkom bude zabezpečená desiata, obed, olovrant a pitný režim.
	
7.  Odpovede na prípadné ďalšie otázky Vám radi poskytnú nižšie menované osoby.

	9.  Táto prihláška sa zasiela celá a vyplnená, len tým sú splnené všetky predpoklady na účasť v DDT.

Kontakt na hlavných vedúcich DDT:

npor. Mgr. Lucia MARTONOVÁ
tel.: 0903 824 707
E-mail: lucia.martonova@mil.sk 

mjr. ThDr. Dávid VARGAEŠTOK
tel.: pracovisko - 0960/317615, mobil - 0903 480 413, 
E-mail: david.vargaestok@mil.sk




















ĎALŠIE POTREBNÉ DOKUMENTY A POTVRDENIA
1.)
Vyhlásenie zákonného zástupcu o zdravotnej spôsobilosti dieťaťa
pre účasť na Dennom detskom tábore organizovanom Ústredím EPS v OS SR a OZ SR
v termíne 13.07.-17.07.2026

Meno a priezvisko dieťaťa: 
Dátum narodenia dieťaťa:
Adresa trvalého pobytu dieťaťa: 
Meno, priezvisko, adresa a telefónne číslo zákonného zástupcu:


Vyhlasujem, že:*
 
· Dieťa je zdravotne spôsobilé na pobyt v kolektíve aj s ohľadom na charakter podujatia. 
	Áno	 		Nie 

· Dieťa pravidelne užíva lieky. 
	Áno 			Nie 

Ak áno, aké: (názov lieku, dávkovanie a frekvencia užívania lieku) .............................................................................................................................. .............................................................................................................................. .............................................................................................................................. 
· Dieťa neprejavuje príznaky akútneho ochorenia. 
· Dieťa nemá nariadené karanténne opatrenie alebo zákonný zástupca nedisponuje informáciou, že by dieťa počas 14 dní predchádzajúcich dňu začiatku DDT 2026 prišlo do kontaktu s osobou chorou na prenosné ochorenie alebo osobou podozrivou z nákazy prenosným ochorením. 
· Podľa informácií dostupných zákonnému zástupcovi, žiadna z osôb, s ktorými dieťa žije v spoločnej domácnosti, neprišla v priebehu posledných 14 dní do styku s osobami, ktoré prekonali prenosné ochorenie.
· Som si vedomý(á), že pri zmene zdravotného stavu dieťaťa a prejave príznakov prenosného ochorenia (napríklad zvýšená teplota, vracanie, hnačka) sa dieťa nemôže zúčastniť DDT
V ......................................... dňa ........................... 

........................................... (meno, priezvisko a podpis zákonného zástupcu) 
* Správnu možnosť zakrúžkujte.

2.)
INFORMOVANÝ SÚHLAS RODIČA / ZÁKONNÉHO ZÁSTUPCU

Meno a priezvisko dieťaťa: ........................................................................................................

Názov podujatia: Denný detský tábor
Organizátor: Ústredie ekumenickej pastoračnej služby v OS SR a OZ SR
Spoluorganizátor: Vojenská podporná nadácia
Termín podujatia: 13.-17. júla 2026
Miesto podujatia: Za kasárňou 3, Bratislava
 
Oboznámenie: Počas pobytu v Dennom detskom tábore (ďalej len „DDT“) je dieťaťu zakázané bez súhlasu zodpovedného pracovníka /vedúceho/ opúšťať svojvoľne priestory, kde prebieha program DDT. Dieťa je povinné dodržiavať táborové pravidlá. Návštevy rodičov a zákonných zástupcov (ďalej len „rodič“)  počas programu tábora neodporúčame, nakoľko môžu narúšať aktivity v tábore. 
Obsah programu: športové hry; výlety do prírody; hry v interiéri, hry na športoviskách, hry v prírode, cesta autobusom, návšteva kúpaliska, hry vo vode, návšteva zariadení Ozbrojených síl SR a kultúrnych pamiatok; aktivity náboženského – kresťanského zamerania (modlitby, spev kresťanských piesní, biblické témy, semináre a zamyslenia); 
Riziká: pohyb po cestnej komunikácii a turistických chodníkoch, stravovanie v jedálenskom zariadení, pobyt a pohyb v navštevovaných priestoroch, poranenie pri vodných plochách a na kúpalisku, uštipnutie hmyzom, poranenie pri pohybových aktivitách, spálenie slnkom, strata osobných vecí, preprava prostriedkami hromadnej osobnej dopravy (autobus).
Rodič má povinnosť: Rodič je povinný dieťaťu zabezpečiť vhodné oblečenie a obuv podľa pokynov, ochranné pomôcky proti slnečnému žiareniu, pravdivo informovať o zdravotnom stave dieťaťa, pri príchode do tábora odovzdať dieťa zodpovednému zamestnancovi /vedúcemu/, ak nie je dohodnuté inak a pri príchode do tábora odovzdať všetku potrebnú dokumentáciu. Rodič má povinnosť nahradiť škodu, ktorú jeho dieťa úmyselne alebo z nedbalosti zavinilo. 
Dieťaťu nie je dovolené: Priniesť do tábora predmety ohrozujúce bezpečnosť a zdravie; znečisťovať steny, ničiť vybavenie a zariadenia priestorov, kde prebieha program tábora, ničiť táborové pomôcky, osobné veci vedúcich a ostatných účastníkov. 
Dieťa má povinnosť: Neobmedzovať svojim konaním práva ostatných osôb zúčastňujúcich sa tábora; chrániť vlastné zdravie a zdravie iných, dbať na čistotu a poriadok, dbať na slušné správanie a kultúru vyjadrovania - dodržiavať pokyny pracovníkov tábora /vedúcich a ich pomocníkov/, externých spolupracovníkov ako aj táborové pravidlá. 
Zdravotný stav a ochorenie účastníka v tábore: Základná zdravotná starostlivosť je zabezpečená zdravotníkom. Nutné ošetrenia pri vážnejších úrazoch alebo ochorenia budú zabezpečované na Pohotovosti pre deti a dorast v Bratislave. V prípade vážnejších úrazov alebo ochorení, organizátor neodkladne informuje rodiča o stave dieťaťa a dohodne následný postup (odchod dieťaťa z tábora,...). Prejavy infekčného ochorenia oprávňujú organizátora k ukončeniu pobytu dieťaťa, rodič je povinný v takom prípade neodkladne odviezť dieťa z tábora. 
Vylúčenie z činnosti: Organizátor má právo vylúčiť dieťa z činnosti a neodkladne ukončiť pobyt dieťaťa v tábore na náklady rodiča: - ak opakovane porušuje disciplínu, táborové pravidlá a svojím správaním narušuje plynulý priebeh programu; - ak rodičia zamlčali závažný fakt, o potrebe špecifického a odborného prístupe v starostlivosti o dieťa, alebo o zdravotnom stave dieťaťa (okrem iných závažných zdravotných problémov patrí zavšivavenie hlavy medzi prekážky neumožňujúce pobyt dieťaťa na tábore). 
Organizátori: Organizátor si vyhradzuje právo zmeniť program tábora z dôvodu počasia a pod; odstúpiť z realizácie tábora z dôvodu vyššej moci (tzn. epidemiologická situácie, karanténa, politické udalosti, extrémne podnebné javy, zlyhanie prevádzkyschopnosti zariadenia a pod.) a tiež ukončiť tábor v prípade zistenia nákazy na základe pravidiel vydaných úradom verejného zdravotníctva. Organizátor a táboroví vedúci nezodpovedajú za vreckové detí, ani za ich osobné veci (mobilný telefón, tablet, oblečenie a podobne), ak ich pri príchode do tábora neodovzdajú do ich opatery. Nie sú povinní riešiť ich stratu, či nahrádzať škodu. 
Podpisom vyjadrujem súhlas, aby sa moje dieťa zúčastnilo výletu mimo priestorov konania DDT a tiež táborových aktivít v rámci priestorov DDT. 
Podľa čl. 9 druhého bodu písm. a) nariadenia Európskeho parlamentu a Rady č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES a § 16 ods. 2 písm. a) zákona č. 18/2018 Z. z. o ochrane osobných údajov a o zmene a doplnení niektorých zákonov ako dotknutá osoba udeľujem výslovný súhlas na spracúvanie osobných údajov dieťaťa z táborovej dokumentácie (prihláška, informovaný súhlas, vyhlásenie a zdravotnom stave dieťaťa, kópia preukazu poistenca) na účel organizácie DDT po dobu jedného kalendárneho roka od udelenia. 
Podpisom vyjadrujem súhlas so zverejnením fotodokumentácie a videodokumentácie z táborovej činnosti (na internetovej stránke www.ustreps.sk, Facebook, časopisy a webové stránky propagujúce činnosť duchovnej služby a Ozbrojených síl SR a ozbrojených zborov SR).
Oboznámil/a som sa s táborovými pravidlami a upozornil/a som svoje dieťa na potrebu ich dodržiavania, i na dôsledky spojené s ich nedodržaním. 
Svojím podpisom potvrdzujem, že som bol/a oboznámený/á s obsahom informovaného súhlasu, ktorého prílohou sú táborové pravidlá a bol/a som riadne poučený/á o dôsledkoch svojho súhlasu. 

V ............................................... dňa ................................. 


Podpis rodiča/zákonného zástupcu...........................................



























TÁBOROVÝ PORIADOK
pre deti v DDT 2026
Dieťa umiestnené vo DDT:
- nesmie bez súhlasu vedúceho opustiť priestory a miesta, kde prebieha program DDT 
- je povinné dodržiavať osobnú hygienu ako aj hygienu používaných zariadení vo svojom okolí (jedáleň, WC a spoločné priestory) 
- na výletoch je zakázané kupovať jedlá podliehajúce skaze, príliš chladené nápoje a zmrzlinu, alebo nanuky 
- na výletoch je zakázané lákať, kŕmiť a vodiť opustené zvieratá /psy a mačky.../ do areálu a dotýkať sa ich 
- je zakázané fajčenie, užívanie omamných látok a alkoholu, šikanovanie slabších detí, výtržníctvo a nemravné správanie a prejavy 
- priniesť do tábora predmety ohrozujúce bezpečnosť a zdravie; znečisťovať steny, ničiť vybavenie a zariadenia priestorov, kde prebieha program tábora, ničiť táborové pomôcky, osobné veci vedúcich a ostatných účastníkov.  
Organizátor DDT 2026 má právo ukončiť dieťaťu pobyt na náklady zákonného zástupcu, pričom zákonný zástupca nemá nárok na vrátenie zvyšku platby a je povinný dieťa si z tábora odviezť bezodkladne  najmä v prípade: vážneho porušenia táborového poriadku, najmä pre svojvoľné opustenie tábora, šikanovanie, krádež, fajčenie, použitie drog alebo alkoholu, poškodzovanie majetku, agresivita, nevhodné správanie sa a pod. 
Tento poriadok je záväzný pre každé dieťa umiestnené v DDT 2026.

